Data was extracted from:https://www.infomed.co.il/drugs/auranofin/

המומחים של
Info
med
מסבירים:
אוראונופין נכנס לשימוש ב-1987, וזוהי התרופה היחידה על בסיס זהב לטיפול בדלקת פרקים שגרונית, שניתנת דרך הפה. כל התרופות האחרות על בסיס זהב ניתנות בהזרקה. אספירין ונוגדי דלקת לא סטרואידיים מקלים על הכאב ומשככים את הדלקת אך הם אינם משנים את מהלך המחלה. אוראונופין ותרופות הזהב האחרות, לעומת זאת, מסוגלות לעצור או להאיט את התקדמות המחלה. עם זאת, תרופות הזהב הן רעילות, ורוב הרופאים מעדיפים לתת טיפולים אחרים כל עוד דלקת הפרקים נשארת יציבה. אך כאשר מופיעים סימני עיוות ראשונים, המצביעים על האצה במהלך המחלה, יש מקום לטיפול עם אוראונופין. עשויים לחלוף 3-6 חודשים עד שתורגש השפעת התרופה, ולכן ממשיכים בטיפול עם משככי כאב ותרופות נוגדות דלקת בתקופה זו. שלשול היא תופעה שכיחה, העלולה להיות קשה ולהביא להפסקת הטיפול. השפעות קשות נוספות - הפרעות בהרכב הדם, פריחה וליקוי בתפקוד כלייתי מופיעות במקרים נדירים.
מידע על התרופה
אופן נטילת התרופה
טבליות.
תדירות וזמן נטילה
1-2 פעמים ביום.
טווח המינון
6 מ"ג ליום. ניתן להגדיל את המינון עד למנה מירבית של 9 מ"ג ליום אצל חלק מהאנשים.
תחילת ההשפעה
תופעות הלוואי עלולות להופיע תוך שבועיים. השפעות חיוביות מורגשות לאחר 3-6 חודשים.
משך ההשפעה
תופעות הלוואי עלולות להופיע תוך שבועיים. השפעות חיוביות מורגשות לאחר 3-6 חודשים.
מנה שנשכחה
יש לקחת מייד כשנזכרים. אם צריך לקחת את המנה הבאה תוך שעתיים, קח מנה אחת עכשיו ודלג על המנה הבאה.
הפסקת התרופה
אין להפסיק את התרופה בלי להיוועץ ברופא, הפסקה פתאומית עלולה לגרום להתלקחות של דלקת פרקים שגרונית.
מינון עודף
סביר להניח שמנה עודפת מקרית לא תגרום בעיות מיוחדות. מינון עודף גבוה עלול לגרום להקאה. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
הריון
בטיחות התרופה בהריון לא נקבעה. מומלץ להפסיק הטיפול בזמן הריון (C)
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק.
תינוקות וילדים
לא מומלץ מתחת גיל שש שנים, אלא בהמלצה רפואית.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד
מחלת כליה
תגובה אלרגית בעבר לתכשיר מקבוצה זו
מחלה דלקתית של המעי
צריכת אלכוהול
מחלת דם
יתר לחץ דם
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי השכיחות ביותר של תרופה זו כוללות פריחה שעלולה לעתים להיות קשה, בחילה ושלשול. שתן עכור עשוי להצביע על בעיות בכליה.
שינוי בצבע העור, המטומה, נטייה מוגברת לדימומים,טעם מתכתי בפה,קוצר נשימה, פריחה בעור, כאבי בטן.
פרטי תגובה עם תרופות אחרות
תרופות נוגדות-דלקת לא-סטרואידיות ופניצילאמין עלולות להגביר את הסיכון של ליקוי בתפקוד כלייתי עם אוראונופין. פניצילאמין עלול גם להגביר את הסיכון של בעיות בדם. כמו כן, לא מומלץ להשתמש בשילוב תרופות למלריה, פניטואין תרופות קורטיקוסטרואידיות.
השפעת שימוש ממושך
רגישות מוגברת בחשיפה לשמש, שימוש ממושך עלול לעתים נדירות לגרום נזק כלייתי ובעיות בדם.
ניטור: בדרך כלל דרוש ניטור תקופתי של ספירת דם, בדיקת שתן ובדיקות תפקוד כלייתי.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא